Izziņa par atzinumos sniegtajiem iebildumiem par

**likumprojektu “Grozījumi Izglītības likumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 30. septembris | |
|  |  | |
| Saskaņošanas dalībnieki | Finanšu ministrija, Tieslietu ministrija | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| **IEBILDUMI** | | | | | | |
| 1. | 1. 14. pantā:  izteikt 41. punktu šādā redakcijā:  “41) nosaka kvalitātes kritērijus vispārējās izglītības programmas īstenošanai vidējās izglītības pakāpē pašvaldību, valsts augstskolu un privātajās vispārējās izglītības iestādēs;”;  4. 60. pantā:  izteikt 3.2 daļu šādā redakcijā:  “(32) Šā panta trešo daļu un 59. panta otro daļu par to pedagogu darba samaksas nodrošināšanu no valsts budžeta līdzekļiem, kuri nodarbināti pašvaldību, valsts augstskolu un privāto vispārējās izglītības iestāžu īstenotajās vispārējās izglītības programmās pamatizglītības un vidējās izglītības pakāpē nepiemēro šādos gadījumos:  1) […]  2) attiecībā uz pedagogu darba samaksu vidējās izglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam vidējās izglītības pakāpē vai izglītības iestāde neatbilst Ministru kabineta noteiktajiem kvalitātes kritērijiem.”;  papildināt pantu ar 3.3 daļu šādā redakcijā:  “(33) Šā panta 3.2 daļā minētajos gadījumos pedagogu darba samaksa privātajās vispārējās izglītības iestādēs attiecīgajā izglītības pakāpē tiek nodrošināta no izglītības iestāžu dibinātāju budžeta.” | | **Tieslietu ministrija**  Projekta 1.panta pirmā daļa izsaka jaunā redakcijā Izglītības likuma 14.panta 41.punktu, paredzot deleģējumu Ministru kabinetam noteikt kvalitātes kritērijus vispārējas izglītības programmas īstenošanai vidējās izglītības pakāpē pašvaldību, valsts augstskolu un privātajās vispārējās izglītības iestādēs. No minētā deleģējuma nav saprotams, uz ko šie kvalitātes kritēriji attieksies. Atbilstoši Izglītības likuma 40.pantam vispārējās izglītības programmas nodrošina izglītojamā vispārēju garīgo un fizisko spēju attīstību, sagatavo viņu izglītības turpināšanai, darbam un dzīvei sabiedrībā. Vispārējās izglītības programmu īstenošanas kārtību nosaka [vispārējās izglītības likums](https://likumi.lv/ta/id/20243-visparejas-izglitibas-likums). Vispārējās izglītības programmas un īpašo veidu programmas licencējamas Ministru kabineta noteiktajā kārtībā. Norādām, ka Satversmes tiesa atzinusi, ka pilnvarojuma saturam jābūt tik skaidram, lai atklātu pilnvarojuma būtību un jēgu. Ministru kabineta noteikumi var tikt izdoti tikai tad, ja tie ir nepieciešami, lai īstenotu likumu dzīvē. Tas tiek panākts, noteikumos konkretizējot (detalizējot) likuma normas. Ministru kabineta noteikumi nedrīkst ietvert tādas tiesību normas, kas bez likumdevēja pilnvarojuma veidotu jaunas tiesiskās attiecības *(Satversmes tiesas 2017.gada 29.jūnija sprieduma lietā Nr.2016-23-03 16. un 17.1.punkts)*. Vēršam uzmanību, ka Ministru kabineta 2018.gada 11.septembra noteikumos Nr.583 "Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē", kuru izdošanas tiesiskas pamats ir Izglītības likuma 14.panta 41. un 42.punkts, kvalitātes kritēriji ir saistīti ar vispārējās vidējās izglītības programmu īstenošanā iesaistīto pedagogu darba samaksas finansēšanu. Ievērojot minēto, lūdzam precizēt pilnvarojošo normu saturu un mērķi, lai projektā ietvertais deleģējums Ministru kabinetam būtu saprotams un nepārprotams. | **Ņemts vērā.**  Skaidrojam, ka saskaņā ar likumprojekta 4. pantu paredzēts izteikt Izglītības likuma 60. panta 3.2 daļu jaunā redakcijā, citstarp paredzot, ka minētā panta trešo daļu un 59. panta otro daļu par to pedagogu darba samaksas nodrošināšanu no valsts budžeta līdzekļiem, kuri nodarbināti pašvaldību, valsts augstskolu un privāto vispārējās izglītības iestāžu īstenotajās vispārējās izglītības programmās pamatizglītības un vidējās izglītības pakāpē nepiemēro attiecībā uz pedagogu darba samaksu vidējās izglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam vidējās izglītības pakāpē vai izglītības iestāde neatbilst Ministru kabineta noteiktajiem kvalitātes kritērijiem. Šādā gadījumā pedagogu darba samaksa privātajās vispārējās izglītības iestādēs konkrētajā izglītības pakāpē tiek nodrošināta no izglītības iestāžu dibinātāja budžeta (skat. likumprojekta 4. pantu, kas attiecas uz Izglītības likuma 60. panta 3.2 daļas 2. punktu un 3.3 daļu).  Līdz ar to no likumprojekta izriet, ka Ministru kabineta noteiktajiem kvalitātes kritērijiem vispārējās izglītības programmas īstenošanai vidējās izglītības pakāpē būs tieša sasaiste ar tiesībām saņemt valsts budžeta finansējumu pedagogu darba samaksai attiecīgo vispārējās izglītības iestāžu vidējās izglītības pakāpē. Ja izglītības iestāde neatbildīs vienam no kritērijiem – Ministru kabineta noteiktajam minimāli pieļaujamajam izglītojamo skaitam vidējās izglītības pakāpē vai Ministru kabineta noteiktajiem kvalitātes kritērijiem vidējās izglītības pakāpē – izglītības iestāde nebūs tiesīga saņemt valsts budžeta finansējumu pedagogu darba samaksai vidējās izglītības pakāpē, turklāt šādā gadījumā turpināt nodrošināt pedagogu darba samaksu vidējās izglītības pakāpē no sava budžeta būs tiesīgi tikai privāto vispārējās izglītības iestāžu dibinātāji.  Ievērojot plānotā regulējuma sasaisti ar pedagogu darba samaksas nodrošināšanas jautājumu un to, ka tieši Izglītības likumā regulēti jautājumi par izglītības sistēmas finansēšanas avotiem un izglītības iestāžu (tostarp vispārējās izglītības iestāžu) finansēšanas kārību, attiecīgais regulējums ietverams Izglītības likumā, nevis Vispārējās izglītības likumā. | | 1. 14. pantā:  izteikt 41. punktu šādā redakcijā:  “41) nosaka kvalitātes kritērijus vispārējās izglītības programmas īstenošanai vidējās izglītības pakāpē pašvaldību, valsts augstskolu un privātajās vispārējās izglītības iestādēs;”;  4. 60. pantā:  izteikt 3.2 daļu šādā redakcijā:  “(32) Šā panta trešo daļu un 59. panta otro daļu par to pedagogu darba samaksas nodrošināšanu no valsts budžeta līdzekļiem, kuri nodarbināti pašvaldību, valsts augstskolu un privāto vispārējās izglītības iestāžu īstenotajās vispārējās izglītības programmās pamatizglītības un vidējās izglītības pakāpē nepiemēro šādos gadījumos:  1) […]  2) attiecībā uz pedagogu darba samaksu vidējās izglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam vidējās izglītības pakāpē vai izglītības iestāde neatbilst Ministru kabineta noteiktajiem kvalitātes kritērijiem.”;  papildināt pantu ar 3.3 daļu šādā redakcijā:  “(33) Šā panta 3.2 daļā minētajos gadījumos pedagogu darba samaksa privātajās vispārējās izglītības iestādēs attiecīgajā izglītības pakāpē tiek nodrošināta no izglītības iestāžu dibinātāju budžeta.” |
| 2. | 1. 14. pantā:  […]  izslēgt 42. punktu;  anotācijas I sadaļas 2. punkts. | | **Tieslietu ministrija**  Projekta 1.panta otrā daļa paredz izslēgt Izglītības likuma 14.panta 42.punktu. Tā kā iepriekš minētā norma paredz deleģējumu Ministru kabinetam noteikt kritērijus un kārtību, kādā valsts piedalās pašvaldību, valsts augstskolu un privāto vispārējās izglītības iestāžu vispārējas izglītības programmu īstenošanā iesaistīto pedagogu darba samaksas finansēšanā, ja izglītības iestāde neatbilst Ministru kabineta noteiktajiem kvalitātes kritērijiem, lūdzam papildināt projekta anotāciju ar skaidrojumu par šāda deleģējuma svītrošanu un norādīt tiesisko pamatu, kas turpmāk regulēs attiecīgo finansēšanas jomu.  Tāpat lūdzam izvērtēt, vai šī norma varēs stāties spēkā no 2020.gada 1.janvāra. | **Ņemts vērā.**  Vienlaikus skat. skaidrojumu par iepriekšējo iebildumu. | | Papildināts anotācijas I sadaļas 2. punkts (8.-9. lpp.) |
| 3. | Anotācijas I sadaļas 2. punkts. | | **Tieslietu ministrija**  Projekta 1.panta trešā daļa paredz papildināt Izglītības likuma 14.pantu ar 44.punktu, nosakot deleģējumu Ministru kabinetam noteikt minimāli pieļaujamo izglītojamo skaitu pamatizglītības un vidējās izglītības pakāpē pašvaldību, valsts augstskolu un privātajās vispārējās izglītības iestādēs. Norādām, ka atbilstoši Izglītības likuma 14.panta 41.punktam, Ministru kabinetam ir dots deleģējums noteikt ne tikai minimālo, bet arī maksimāli pieļaujamo izglītojamo skaitu klasē vai klašu grupā. Ievērojot minēto, lūdzam papildināt projekta 1.panta trešajā daļā ietverto deleģējumu Ministru kabinetam ar norādi uz maksimāli pieļaujamo skolēnu skaitu klasē, vai arī sniegt projekta anotācijā atbilstošu skaidrojumu par šādas tiesību normas neiekļaušanu projektā. | **Ņemts vērā.** | | Papildināts anotācijas I sadaļas 2. punkts (9. lpp.) |
| 4. | 1. 14. pantā:  […]  “44) atbilstoši administratīvi teritoriālajam iedalījumam nosaka minimāli pieļaujamo izglītojamo skaitu pamatizglītības un vidējās izglītības pakāpē pašvaldību, valsts augstskolu un privātajās vispārējās izglītības iestādēs, kā arī minimāli pieļaujamo izglītojamo skaitu pašvaldību un privāto pamatizglītības iestāžu vispārējās pamatizglītības programmu īstenošanas vietās, ja īstenošanas vietas ir vairākas.”  3. Papildināt 36. pantu ar 2.1 un 2.2 daļu šādā redakcijā:  “(21) Pašvaldību vispārējās izglītības iestādes ir tiesīgas īstenot vispārējās izglītības programmas pamatizglītības pakāpē, ja izglītības iestāde atbilst Ministru kabineta noteiktajam minimāli pieļaujamajam izglītojamo skaitam pamatizglītības pakāpē, un ja pamatizglītības iestāde atbilst Ministru kabineta noteiktajam minimāli pieļaujamajam izglītojamo skaitam vispārējās izglītības programmas pamatizglītības pakāpē īstenošanas vietās, ja īstenošanas vietas ir vairākas.  […]  4. 60. pantā:  izteikt 3.2 daļu šādā redakcijā:  “(32) Šā panta trešo daļu un 59. panta otro daļu par to pedagogu darba samaksas nodrošināšanu no valsts budžeta līdzekļiem, kuri nodarbināti pašvaldību, valsts augstskolu un privāto vispārējās izglītības iestāžu īstenotajās vispārējās izglītības programmās pamatizglītības un vidējās izglītības pakāpē nepiemēro šādos gadījumos:  1) attiecībā uz pedagogu darba samaksu pamatizglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam pamatizglītības pakāpē vai minimāli pieļaujamajam izglītojamo skaitam pašvaldību un privāto pamatizglītības iestāžu vispārējās pamatizglītības programmu īstenošanas vietās, ja īstenošanas vietas ir vairākas;  […]  Anotācijas I sadaļas 2. punkts. | | **Tieslietu ministrija**  Projekta 1., 3 un 6.pantā ir ietverta norāde uz "vispārējās pamatizglītības programmu īstenošanu, ja īstenošanas vietas ir vairākas". Lai attiecīgo tiesību normu piemērošana būtu skaidra, lūdzam projekta anotācijā sniegt skaidrojumu, kā tā ir izprotama, un, kas šajā gadījumā ir "vairākas īstenošanas vietas". | **Ņemts vērā.** | | Precizēts likumprojekta 1., 3. un 4. pants, aizstājot vārdus “ja īstenošanas vietas ir vairākas” ar vārdiem “ja īstenošanas vietu adreses ir dažādas”.  1. 14. pantā:  […]  “44) atbilstoši administratīvi teritoriālajam iedalījumam nosaka minimāli pieļaujamo izglītojamo skaitu pamatizglītības un vidējās izglītības pakāpē pašvaldību, valsts augstskolu un privātajās vispārējās izglītības iestādēs, kā arī minimāli pieļaujamo izglītojamo skaitu pašvaldību un privāto pamatizglītības iestāžu vispārējās pamatizglītības programmu īstenošanas vietās, ja īstenošanas vietu adreses ir dažādas.”  3. Papildināt 36. pantu ar 2.1 un 2.2 daļu šādā redakcijā:  “(21) Pašvaldību vispārējās izglītības iestādes ir tiesīgas īstenot vispārējās izglītības programmas pamatizglītības pakāpē, ja izglītības iestāde atbilst Ministru kabineta noteiktajam minimāli pieļaujamajam izglītojamo skaitam pamatizglītības pakāpē, un ja pamatizglītības iestāde atbilst Ministru kabineta noteiktajam minimāli pieļaujamajam izglītojamo skaitam vispārējās izglītības programmas pamatizglītības pakāpē īstenošanas vietās, ja īstenošanas vietu adreses ir dažādas.  […]”  4. 60. pantā:  izteikt 3.2 daļu šādā redakcijā:  “(32) Šā panta trešo daļu un 59. panta otro daļu par to pedagogu darba samaksas nodrošināšanu no valsts budžeta līdzekļiem, kuri nodarbināti pašvaldību, valsts augstskolu un privāto vispārējās izglītības iestāžu īstenotajās vispārējās izglītības programmās pamatizglītības un vidējās izglītības pakāpē nepiemēro šādos gadījumos:  1) attiecībā uz pedagogu darba samaksu pamatizglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam pamatizglītības pakāpē vai minimāli pieļaujamajam izglītojamo skaitam pašvaldību un privāto pamatizglītības iestāžu vispārējās pamatizglītības programmu īstenošanas vietās, ja īstenošanas vietu adreses ir dažādas;  […]”  Atbilstoši papildināts anotācijas I sadaļas 2. punkts (6. lpp.) un precizēta anotācijā lietotā terminoloģija. |
| 5. | 2. Papildināt 17. panta trešo daļu ar 13.1 punktu šādā redakcijā:  “131) piedalās no sava budžeta izglītojamo, kuri tās administratīvajā teritorijā esošajās izglītības iestādēs, izņemot valsts izglītības iestādes, klātienē apgūst pamatizglītības programmas 1., 2., 3. un 4. klasē, ēdināšanas izmaksu segšanā, ievērojot, ka ēdināšanas izmaksas vienam izglītojamajam dienā no pašvaldības budžeta nodrošināmas ne mazākā apmērā, kādā tās nodrošina valsts, pamatojoties uz Bērnu tiesību aizsardzības likumā noteikto.” | | Tieslietu ministrija  Projekta 2.pants, kas paredz papildināt Izglītības likuma 17.panta trešo daļu ar 13.1 punktu noteic, ka pašvaldības piedalās no sava budžeta 1., 2., 3. un 4.klašu izglītojamo ēdināšanas izdevumu segšanā no 2020.gada 1.janvāra. Pašvaldībai būs pienākums ēdināšanas izdevumus nodrošināt ne mazākā apmērā, kādā tie nodrošināmi no valsts budžeta līdzekļiem. Norādām, ka, lai izpildītu šādu pienākumu, pašvaldībām jau nākamā gada budžetā ir jānodrošina papildu finanšu līdzekļi. Ievērojot minēto, un ņemot vērā to, ka šāds regulējums skar bērnu tiesības, lūdzam projekta anotācijā iekļaut informāciju, vai visas pašvaldības spēs rast papildu finanšu līdzekļus, lai nodrošinātu izglītojamo ēdināšanas pakalpojumus. | **Ņemts vērā.**  Izglītības un zinātnes ministrijas rīcībā esošā informācija ir iekļauta likumprojekta anotācijas sākotnējā redakcijā, tai skaitā sniegta informācija, ka veiktā pašvaldību aptauja 2018.gada sākumā liecina, ka daudzas pašvaldības no saviem līdzekļiem nodrošina brīvpusdienas arī citu klašu skolēniem un ka pašvaldībās veidojas valsts piešķirtā finansējuma uzkrājumi. Likumprojektā noteiktais pienākums republikas pilsētu un novadu pašvaldībām no sava budžeta piedalīties izglītojamo ēdināšanas izmaksu segšanā nodrošināms no pašvaldību budžeta, tai skaitā efektivizējot jau šobrīd pašvaldību brīvpusdienām piešķirto līdzekļu izlietojumu. | | Precizēts anotācijas I sadaļas 2.punkts (4.lpp.):  “Likumprojekts paredz noteikt pienākumu republikas pilsētu un novadu pašvaldībām no sava budžeta, tai skaitā efektivizējot jau šobrīd brīvpusdienām piešķirto pašvaldību finanšu līdzekļu izlietojumu, piedalīties izglītojamo, kuri tās administratīvajā teritorijā esošajās izglītības iestādēs (atbilstoši izglītības programmas īstenošanas vietas adresei) klātienē apgūst pamatizglītības programmas 1., 2., 3. un 4.klasē, ēdināšanas izmaksu segšanā.” |
| **PRIEKŠLIKUMI** | | | | | | |
| 6. | “Savukārt Ministru kabineta 2018. gada 11. septembra noteikumi Nr. 583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” (turpmāk – MK noteikumi Nr. 583) nosaka izglītojamo skaitu vidējās izglītības pakāpē pamatā pēc teritoriālā iedalījuma. Izglītojamo skaitu paredzēts ņemt vērā, aprēķinot valsts budžeta finansējuma apmēru pedagogu darba samaksas finansēšanai vidējās izglītības pakāpē, ja izglītības iestāde neatbildīs šajos MK noteikumos ietvertajiem kvalitātes kritērijiem (paredzēts, ka MK noteikumi Nr. 583 stāsies spēkā 2020. gada 1. septembrī).” | | **Finanšu ministrija**  Lūdzam precizēt anotācijas I sadaļas 2.punktā (7.lpp.) atsauci uz Ministru kabineta 2018.gada 11.septembra noteikumu Nr.583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” spēkā stāšanas laiku – 2020.gada 1.augusts. | **Ņemts vērā.** | | “Savukārt Ministru kabineta 2018. gada 11. septembra noteikumi Nr. 583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” (turpmāk – MK noteikumi Nr. 583) nosaka izglītojamo skaitu vidējās izglītības pakāpē pamatā pēc teritoriālā iedalījuma. Izglītojamo skaitu paredzēts ņemt vērā, aprēķinot valsts budžeta finansējuma apmēru pedagogu darba samaksas finansēšanai vidējās izglītības pakāpē, ja izglītības iestāde neatbildīs šajos MK noteikumos ietvertajiem kvalitātes kritērijiem (paredzēts, ka MK noteikumi Nr. 583 stāsies spēkā 2020. gada 1. augustā).” |
| 7. | “Ministru kabineta noteikumu “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, kas tika pieņemti 2019. gada 3. septembrī, anotācijā ir minēts, ka minimālais izglītojamo skaits klasē, lai īstenotu jauno vispārējās izglītības standartu vidējā izglītībā, ir 15-16 izglītojamie, attiecīgi vidējās izglītības pakāpē – 45 izglītojamie.” | | **Finanšu ministrija**  Lūdzam precizēt anotācijas I sadaļas 2.punktā (7.lpp.) atsauci uz Ministru kabineta 2019.gada 3.septembra noteikumiem Nr.416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”. | **Ņemts vērā.** | | Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” anotācijā ir minēts, ka minimālais izglītojamo skaits klasē, lai īstenotu jauno vispārējās izglītības standartu vidējā izglītībā, ir 15-16 izglītojamie, attiecīgi vidējās izglītības pakāpē – 45 izglītojamie. |
| 8. | Anotācijas III sadaļa. | | **Finanšu ministrija**  Lūdzam precizēt anotācijas III sadaļas tabulas augšpusē n+1 un n+2 gada vērtību, norādot attiecīgi 2020. un 2021.gadu. | **Ņemts vērā.** | | Anotācijas III sadaļa. |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Raimonds Kārkliņš

|  |
| --- |
| (par projektu atbildīgās amatpersonas vārds un uzvārds) |
| Juridiskā un nekustamo īpašuma departamenta direktors |
| (amats) |
| 67047840 |
| (tālruņa un faksa numurs) |
| [raimonds.karklins@izm.gov.lv](mailto:raimonds.karklins@izm.gov.lv) |
| (e-pasta adrese) |

Līga Buceniece

|  |
| --- |
| (par projektu atbildīgās amatpersonas vārds un uzvārds) |
| Izglītības departamenta direktore |
| (amats) |
| 67047830 |
| (tālruņa un faksa numurs) |
| [liga.buceniece@izm.gov.lv](mailto:liga.buceniece@izm.gov.lv) |
| (e-pasta adrese) |